CELEX: 52018PC0165
Language: hu
Date: 2018-04-09
Title: Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alap igénybevételéről (EGF/2018/000 TA 2018 - Technikai segítségnyújtás a Bizottság kezdeményezésére)

EURÓPAI BIZOTTSÁG
            Brüsszel, 2018.4.9.
            COM(2018) 165 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (EGF/2018/000 TA 2018 - Technikai segítségnyújtás a Bizottság kezdeményezésére)
            
               
         
         
            
               INDOKOLÁS
            
            
               Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.
            
            
               A KÉRELEM ÖSSZEFOGLALÁSA ÉS ELEMZÉS
            
            
               
                  Főbb adatok:
               
               
                  EGAA-referenciaszám
                        EGF/2018/000
               
               
                  Európai Bizottság
                        Technikai segítségnyújtás
               
               
                  Igazgatási kiadások: költségvetés EUR-ban
                        345 000
               
               
                  Igazgatási kiadások százalékos aránya (korlát: 0,5 %)
                        0,2 %
               
            
            
               Az EGAA-rendelet 11. cikkének (1) bekezdése értelmében a Bizottság kezdeményezésére évente az EGAA éves maximális összegének legfeljebb 0,5 %-a használható fel technikai segítségnyújtásra.
            
            
               A finanszírozandó technikai segítségnyújtás és a becsült költségek bontása
            
            
               1.A hozzájárulást az EGAA-rendelet 11. cikkének (1) és (4) bekezdésében, valamint 12. cikkének (2), (3) és (4) bekezdésében említett kiadásokra fordítják az alábbi részletezés szerint.
            
            
               2.Monitoring és adatgyűjtés: A Bizottság a beérkezett, kifizetett és lezárt kérelmekkel, valamint a javasolt és végrehajtott intézkedésekkel kapcsolatban adatgyűjtést végez. Ezeket az adatokat a honlapon közzéteszik, valamint a 2019. évi és a 2021. évi kétéves jelentés céljából megfelelő formában összesítik. Az elmúlt évek munkájára építve e tevékenységek költsége 20 000 EUR lesz.
            
            
               3.Tájékoztatás: Az EGAA-weboldal
                  2
               , amelyet a Bizottság a foglalkoztatás, a szociális ügyek és a társadalmi befogadás területén az EGAA-rendelet 12. cikkének (2) bekezdése értelmében hozott létre és tart karban, rendszeresen frissül és bővül, valamint minden új információ megjelenik valamennyi uniós nyelven. Általa nő az EGAA ismertsége és láthatósága. Az EGAA hatásával foglalkozó félidős értékelés internetes közzététele mellett kis példányszámban nyomtatásban is megjelenik. Az EGAA-rendelet 11. cikke (4) bekezdésének megfelelően az EGAA-val számos bizottsági kiadvány és audiovizuális tevékenység is foglalkozik majd. Ezek költsége 2018-ban a becslések szerint 20 000 EUR lesz.
            
            
               4.Tudásbázis/kérelembeadási felület létrehozása: A Bizottság folytatja az EGAA-kérelmekre és az irányításra vonatkozó szabványosított eljárásokra irányuló munkáját, felhasználva az elektronikus adatcsererendszer (SFC 2014) funkcióit, amelybe e rendszert integrálják. Ez lehetővé teszi az EGAA-rendelet alapján benyújtott kérelmek egyszerűsítését, a feldolgozás felgyorsítását és a különböző szempontok szerint készített jelentések létrehozását. A rendszer jelentéstételi eljárásokat is magában foglal. Egy, az SFC, valamint a Bizottság eredményszemléletű elszámolási és pénzügyi információs rendszere közötti interfész szerepét betöltő back-office modul könnyíti meg az EGAA pénzügyi műveleteit. Mivel a programozás nagy része az elmúlt években már megtörtént, a továbbiakban már csak finomhangolásra és az esetleges változásoknak megfelelő módosításokra van szükség. Az alacsonyabb programozási költségek és a változatlan karbantartási költségek okán kevesebb forrás szükséges, mint az elmúlt években. E tételek költsége a becslések szerint 80 000 EUR lesz; ez az összeg az EGAA hozzájárulása az elektronikus adatcsererendszer továbbfejlesztéséhez, frissítéséhez és rendszeres karbantartásához.
            
            
               5.Igazgatási és technikai támogatás: Az EGAA-kapcsolattartók szakértői csoportja – amelybe minden tagállam egy-egy tagot küld – három ülést fog tartani (2018 második felében és 2019 első felében). A három ülés összköltsége a becslések szerint 105 000 EUR lesz.
            
            
               6.A tagállamok közötti hálózatépítés támogatására emellett a Bizottság két szemináriumot szervez az EGAA-t végrehajtó szervek és a szociális partnerek részvételével. Ezeket lehetőség szerint úgy időzítik, hogy nagyjából ugyanakkor kerüljön sor rájuk, mint a szakértői csoport három megbeszélése közül kettőre; témájuk pedig az EGAA-rendelet helyi szintű, gyakorlati végrehajtása lesz. Mindezek költsége a becslések szerint 120 000 EUR lesz.
            
            
                     
                        Tételek
                     
                  
                  
                     
                        Becsült szám
                     
                  
                  
                     
                        Becsült költség/tétel
                           (euróban)
                     
                  
                  
                     
                        Összköltség
                           (euróban)
                     
                  
               
                     
                        Monitoring és adatgyűjtés
                     
                  
                  
                     
                        Több
                     
                  
                  
                     
                        Több
                     
                  
                  
                     
                        20 000
                     
                  
               
                     
                        Tájékoztatás
                     
                  
                  
                     
                        Több
                     
                  
                  
                     
                        Több
                     
                  
                  
                     
                        20 000
                     
                  
               
                     
                        Tudásbázis/kérelembeadási felület létrehozása, frissítése és karbantartása az elektronikus adatcsererendszerben
                     
                  
                  
                     
                        Több
                     
                  
                  
                     
                        Több
                     
                  
                  
                     
                        80 000
                     
                  
               
                     
                        Igazgatási és technikai támogatás: az EGAA-kapcsolattartók szakértői csoportjának találkozói
                     
                  
                  
                     
                        3 
                     
                  
                  
                     
                        35 000
                     
                  
                  
                     
                        105 000
                     
                  
               
                     
                        Igazgatási és technikai támogatás: hálózatépítési szemináriumok az EGAA végrehajtásával kapcsolatban
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Becsült költségek összesen
                     
                  
                  
                     
                  
                  
                     
                        345 000
                     
                  
               
               Finanszírozás
            
            
               7.A 2018-ban az EGAA rendelkezésére álló éves maximális összeg 2011-es árakon számítva 150 millió EUR (2018-as árakon számítva 172 303 000 EUR) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  3
                12. cikkében meghatározottaknak megfelelően.
            
         
         
            
               8.Az EGAA-rendelet 11. cikkének (1) bekezdése értelmében ezen összeg 0,5 %-a (azaz 2018-ra 861 515 EUR) használható fel a Bizottság kezdeményezésére technikai segítségnyújtásra. Jelenleg 2018-ra a teljes összeg rendelkezésre áll; egyelőre még semmit nem irányoztak elő a technikai segítségnyújtásra. A javasolt összeg az EGAA keretében 2018-ra rendelkezésre álló maximális éves költségvetés mintegy 0,2 %-ának felel meg.
            
            
               9.Az EGAA igénybevételére vonatkozó javasolt határozatot az Európai Parlament és a Tanács közösen hozza meg az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  4
                13. pontja értelmében.
            
            
               Kapcsolódó jogi aktusok
            
            
               10.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamenthez és a Tanácshoz a 345 000 EUR összegnek az érintett költségvetési sorba történő átcsoportosítása érdekében.
            
            
               A kifizetési előirányzatok forrása
            
            
               11.A technikai segítségnyújtásra igényelt 345 000 EUR összegre az EGAA költségvetési sorában előirányzott összeg fog fedezetet biztosítani.
            
            
               Javaslat
            
            
               AZ EURÓPAI PARLAMENT ÉS A TANÁCS HATÁROZATA
            
            
               az Európai Globalizációs Alkalmazkodási Alap igénybevételéről (EGF/2018/000 TA 2018 - Technikai segítségnyújtás a Bizottság kezdeményezésére)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  5
                és különösen annak 11. cikke (2) bekezdésére,
            
            
               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  6
                és különösen annak 13. pontjára,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.
            
            
               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  7
                12. cikkében meghatározottaknak megfelelően 150 millió EUR.
            
            
               (3)Az 1309/2013/EU rendelet értelmében a Bizottság kezdeményezésére az EGAA éves maximális összegének legfeljebb 0,5 %-a minden évben felhasználható technikai segítségnyújtásra.
            
            
               (4)Az EGAA forrásaiból ezért a Bizottság kezdeményezésére 345 000 eurót mozgósítani kell a technikai segítségnyújtás fedezése érdekében,
            
            
               ELFOGADTA EZT A HATÁROZATOT:
            
         
         
            
               1. cikk
            
            
               Az Európai Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 345 000 EUR összeg igénybevételére kerül sor kötelezettségvállalási és kifizetési előirányzatok formájában.
            
            
               2. cikk
            
            
               Ez a határozat az Európai Unió Hivatalos Lapjában való kihirdetését követő harmadik napon lép hatályba.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        HL L 347., 2013.12.20., 855. o.
               
               
                  
                     (2)
                  
                        
                  http://ec.europa.eu/egf
                   
               
               
                  
                     (3)
                  
                        HL L 347., 2013.12.20., 884. o.
               
               
                  
                     (4)
                  
                        HL C 373., 2013.12.20., 1. o.
               
               
                  
                     (5)
                  
                        HL L 347., 2013.12.20., 855. o.
               
               
                  
                     (6)
                  
                        HL C 373., 2013.12.20., 1. o.
               
               
                  
                     (7)
                  
                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).